laion/Wikipedia-Exotic huggingface dataset:
বিয়ন্ড বর্ডারস

বিয়ন্ড বর্ডারস (ইংরেজি: Beyond Borders) হচ্ছে ২০০৩ সালে মুক্তিপ্রাপ্ত একটি মার্কিন চলচ্চিত্র। সাহায্যকর্মীদের নিয়ে তৈরি এই চলচ্চিত্রটি পরিচালনা করেছেন মার্টিন ক্যাম্পবেল, এবং এতে শ্রেষ্ঠাংশে অভিনয় করেছেন অ্যাঞ্জেলিনা জোলি ও ক্লাইভ ওয়েন। যদিও ছবিটিতে বাস্তব জীবনে জোলির মানবহিতৈষী কর্মকাণ্ডের ওপর আগ্রহ ফুটে উঠেছে, কিন্তু তারপরেও চলচ্চিত্রটি সমালোচকদের দৃষ্টি ও ব্যবসায়িক উভয়ভাবেই সফলতা অর্জনে ব্যর্থ হয়। এই চলচ্চিত্রটি মুক্তির সাথে সাথে জোলি তার ডায়রি পুস্তিকা নোটস ফ্রম মাই ট্রাভেলস প্রকাশ করেন, যেখানে জাতিসংঘ শরণার্থী বিষয়ক সংস্থা ইউএনএইচসিআর-এর (UNHCR) শুভেচ্ছাদূত হিসেবে তার কাজের অভিজ্ঞাগুলো বিধৃত হয়েছে। আর সেগুলো ছিলো চলচ্চিত্রটিতে তার অভিনীত চরিত্রের মতোই। বিয়ন্ড বর্ডারস দুইটি পুরস্কারের জন্য মনোনীত হয়ঃ দ্য পিএফএস পুরস্কার (শান্তির জন্য) দ্য রেজি অ্যাওয়ার্ড (জঘন্য অভিনেত্রী) সারসংক্ষেপ নিউ ইয়র্ক টাইমস। বিয়ন্ড বর্ডারস ইয়াহু মুভিজ। ইন্টারনেট মুভি ডেটাবেজে বিয়ন্ড বর্ডারস (ইংরেজি) বিয়ন্ড বর্ডারস ওয়েব্যাক মেশিনে আর্কাইভকৃত ১৮ জানুয়ারি ২০১০ তারিখে - মেটাক্রিটিক
সিদ্দিকুর রহমান (ভোলার রাজনীতিবিদ)

সিদ্দিকুর রহমান যিনি বাঘা সিদ্দিক ও হাইকমান্ড সিদ্দিক নামেও পরিচিত। বাংলাদেশের ভোলা জেলার রাজনীতিবিদ ও মুক্তিযোদ্ধা। তিনি তৎকালীন বাকেরগঞ্জ-৪ (বরিশাল-৪) ও ভোলা-২ আসনের সাবেক সংসদ সদস্য। তিনি ৯ জুন ২০২৩ইং তারিখ শনিবার সকাল ১১টায় ঢাকায় নিজ বাসায় মারা যান ৷ ১০ জুন সকাল ৯টায় বোরহানউদ্দিন উপজেলার কেন্দ্রীয় ঈদগা মাঠে ১ম ও ১১টায়  তার নিজ গ্রামের মজমের হাট ফাজিল মাদ্রাসার মাঠে ২য় জানাজা শেষে পারিবারিক কবরস্থানে দাফন করা হয় ৷ তার জন্ম তারিখঃ ১৪/১২/১৯৪৪ইং মৃত্যু তারিখঃ ০৯/০৬/২০২৩ইং সিদ্দিকুর রহমান ১৯৪৪ সালের ১৪ ডিসেম্বর ভোলা জেলার বোরহানউদ্দিন উপজেলার দেউলা ইউনিয়নের বড়পাতা গ্রামে এক সম্ভ্রান্ত মুসলিম পরিবারে জন্মগ্রহণ করেন৷তার নানাবাড়ি দেউলা শিবপুর গ্রামের মুসলমান বাড়ি।তিনি ১৯৬০ সালে দেউলা রজ্জব আলী মাধ্যমিক বিদ্যালয় থেকে মেট্রিক পাশ করেন। তার খালাতো ভাই আলহাজ্ব মোফাজ্জল হক মৃধার অনুরোধে দেউলা রজ্জব আলী মাধ্যমিক বিদ্যালয়ে কিছুদিন শিক্ষকতা করেন।পরবর্তীতে পাকিস্তান সেনাবাহিনীতে যোগদান করেন। ১৯৭১ সালে বাংলাদেশে মুক্তিযুদ্ধ শুরু হলে সিদ্দিকুর রহমান তাতে সক্রিয়ভাবে অংশগ্রহণ করেন। ৬ মে ১৯৭১ সালে পাক বাহিনী ভোলার ওয়াপদাকে মূল ক্যাম্প করে। সেখানে হত্যাসহ ঘরবাড়ি পুড়িয়ে দিচ্ছিল পাকবাহিনী। সেনাবাহিনীতে কর্মরত সিদ্দিকুর পটুয়াখালী, খুলনা ও বরিশালে যুদ্ধ করেন। পরবর্তীতে ৯ নম্বার সেক্টর কমান্ডার মেজর জলিল তাকে সেখানে যুদ্ধ পরিচালনার জন্য পাঠান। ভোলার বোরহানউদ্দিনে ২২ অক্টোরব ১৯৭১ সালে দেউলার যুদ্ধে সিদ্দিকের নেতৃত্বে মুক্তিবাহিনী দখদার মুক্ত করেণ। ১০ ডিসেম্বর ১৯৭১ সালে ভোলা মুক্ত হয়। সিদ্দিকুর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বাকেরগঞ্জ-৪ (বরিশাল-৪) আসন থেকে সংসদ সদস্য নির্বাচিত হন। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হিসেবে ভোলা-২ আসন থেকে সংসদ সদস্য নির্বাচিত হন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  বোরহানউদ্দিন, ভোলা, এম এইচ শিপন (২৩ ডিসেম্বর ২০১৯)। "মুক্তিযোদ্ধা বাঘা সিদ্দিককে ভুলতে বসেছে সবাই"। দৈনিক যায়যায়দিন। ১৯ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০২০।
মদিনাতুল উলুম আল ইসলামিয়া

মদিনাতুল উলুম আল ইসলামিয়া (উর্দু: مدينة العلوم الإسلامية) ইংল্যান্ডের কিডেরমিনিস্টারের নিকটবর্তী ওয়ার্সস্টারশায়ার কাউন্টিতে অবস্থিত একটি ইসলামিক বোর্ডিং কলেজ। এটি দারুল উলুম ব্যুরির পরে বালকদের জন্য প্রতিষ্ঠিত একটি ইসলামি মাদ্রাসা, উভয়ই প্রয়াত পণ্ডিত ইউসুফ মুতালা প্রতিষ্ঠা করেছিলেন। এটি প্রথমে ১৯৮৭ সালে একটি বালিকা বোর্ডিং কলেজ হিসাবে প্রতিষ্ঠিত হয়েছিল (বর্তমানে জামিয়াতুল ইমাম মুহাম্মদ জাকারিয়া ব্র্যাডফোর্ড ভিত্তিক) এবং তারপরে ১৯৯২ সালে বালক কলেজ হিসাবে প্রত্যাবর্তিত হয়। মদিনাতুল উলুম ১১ থেকে ২৮ বছর বয়সী শিক্ষার্থীদের শিক্ষা প্রদান করে। ২০১৫ সালে এটি একটি নতুন হল নির্মাণ শুরু করে, যা বক্তৃতা, পরীক্ষা এবং বিনোদনমূলক কাজের জন্য ব্যবহৃত হবে। এই হলটি মদিনাতুল উলুম এবং দারুল উলুম ব্যুরি থেকে স্নাতকদের জন্য সম্মিলিত বার্ষিক স্নাতক অনুষ্ঠানে অংশ নিতে আসা অতিথিদেরও স্থান দেবে। এটি যুক্তরাজ্যের স্কুল-সিলেবাসের সাথে মিলিয়ে দুটি ধাপে শিক্ষা প্রদান করে যা হিফজ প্রোগ্রাম এবং আলিমিয়াহ প্রোগ্রাম (দরস নিজামী সিলেবাসের ভিত্তিতে) নামে পরিচিত। আলিমিয়াহ প্রোগ্রামটি ছয় বছরের কোর্স যাতে ইসলামি শিক্ষার তাফসীর, হাদীস, ফিকহ, আইনশাস্ত্র, দর্শন, ইতিহাস, ধর্মতত্ত্ব, শাস্ত্রীয় আরবী এবং কুরআন প্রভৃতি অনেক বিষয় অন্তর্ভুক্ত রয়েছে। শায়খ আবু ইউসুফ রিয়াদ উল হক শায়খ জহির মাহমুদ ইউসুফ ইব্রাহিম লোরগাত মুফতি নিয়াজ হান্নান শায়খ আজাদ আলী (বর্তমানে তাফসীর ও হাদিসের শিক্ষক) দারুল উলুম দেওবন্দ দারুল উলুম ব্যুরি দেওবন্দি বিশ্ববিদ্যালয়ের তালিকা "Maulana Yusuf Motala (1946–2019): Founder of the UK's first Islamic seminary"। Medium। ২০১৯-০৯-০৯।  "Jaamiatul Imaam Muhammad Zakaria, Bradford"। The Good Schools Guide (ইংরেজি ভাষায়)। সংগ্রহের তারিখ ২০১৯-০৯-১৭।  "Madinatul Uloom Al Islamiya School, Kidderminster"। The Good Schools Guide (ইংরেজি ভাষায়)। সংগ্রহের তারিখ ২০১৯-০৯-১৭।  "Residents' concern over Kidderminster school development"। The Kidderminster Shuttle। ২০১৫-১২-১৭।  "About Shaykh Riyadh ul Haq - Al Kawthar Academy Leicester"। Al Kawthar Academy | 'The Abundance of Good' (ইংরেজি ভাষায়)। সংগ্রহের তারিখ ২০১৯-০৯-১৭।  "Shaykh Zahir Mahmood, Author at Islam21c"। Islam21c (ইংরেজি ভাষায়)। সংগ্রহের তারিখ ২০১৯-০৯-১৭।  "Nafahāt ar-Rahmah by Yusuf Ibrahim Lorgat"। kitaabun.com। ২০১৯-০৯-১৭। ২০১৯-০৫-২৬ তারিখে মূল থেকে আর্কাইভ করা।  "Mufti Niaz Hannan « Iqra Institute - Knowledge. Ehsan. Community."। Iqra Institute – Knowledge. Ehsan. Community. (ইংরেজি ভাষায়)। ২০২০-০৭-১৯ তারিখে মূল থেকে আর্কাইভ করা। সংগ্রহের তারিখ ২০১৯-০৯-১৭।
দারুল উলুম জাকারিয়া

দারুল উলুম জাকারিয়া (আরবি : دار العلوم زكريا) দক্ষিণ আফ্রিকার লেনাসিয়ার একটি আন্তর্জাতিক ইসলামী বিশ্ববিদ্যালয়। ১৯৮৩ সালে একটি কৃষিক্ষেত্রে এটি প্রতিষ্ঠা করা হয়, প্রতিষ্ঠানের সম্মানে বর্তমানে জায়গার নামকরণ করা হয়েছে জাকারিয়া পার্ক। শুরু থেকেই দারুল উলুম জাকারিয়া প্রসারিত হয়েছে, এখন আইকেনহোফে এর একটি শাখা আছে যা ২০০০ সালে প্রতিষ্ঠিত হয় এবং ম্যানডানে একটি মক্তব আছে। প্রতিষ্ঠানের প্রাক্তন ছাত্রদের কারণে এটি ব্যাপক খ্যাতি অর্জন করেছে। প্রতিষ্ঠানটির বর্তমান প্রধান শেখ সাব্বির আহমেদ সালুুজি। হিফজুল কুরআন অনুষদে ১৬ জন শিক্ষক এবং আলিমিয়াহ, ক্বিরাত ও ইফতা অনুষদে ২২ জন শিক্ষক রয়েছেন। অন্যান্য সমস্ত বিভাগের সহায়ক কর্মী রয়েছে ৪০ জন। প্রতিষ্ঠানে বর্তমানে ৭১৫ জন শিক্ষার্থী রয়েছে, ৩০০ স্থানীয় এবং বাকীদের মধ্যে ৫৬টি দেশের শিক্ষার্থী আছে। ৩০০ শিক্ষার্থী হাফিজ হওয়ার জন্য পড়াশোনা করছে এবং বাকি শিক্ষার্থীরা অন্যান্য বিভাগে পড়াশোনা করছে। দারুল উলুম জাকারিয়ায় পাঁচটি অনুষদ রয়েছে: হিফজুল কুরআন - কুরআনুল কারিম মুখস্থ আলিমিয়াহ - ইসলামী আইনশাস্ত্র ও বিজ্ঞান অধ্যয়ন ( মাওলানা) তাজবীদ ও ক্বিরাত - কুরআনের পাঠের নিয়ম (সাবাহ ও আশারাহ): এটি ১৯৮৮ সালে শুরু হয়েছিল। ইফতা কোর্স - ইসলামী আইনশাস্ত্র ও গবেষণায় বিশেষত্ব (মুফতি): এটি ১৯৮৭ সাল থেকে মুফতি রিজাউল হকের তত্ত্বাবধানে সক্রিয় ছিল। এরপরে ১৯৯২ সালে আনুষ্ঠানিকভাবে শুরু হয়। আদব - আরবি সাহিত্যে বিশেষীকরণ মুফতি আবদুর রহমান ইবনে ইউসুফ ম্যাঙ্গেরা বাম দিকে ভবনগুলি "Darul Uloom Zakariyya activities | Tablighuddeen.com"। www.tablighuddeen.com (ইংরেজি ভাষায়)। সংগ্রহের তারিখ ২০১৭-১১-২৬।  "Darul Uloom Zakariyya"। www.muslim.co.za। ২০১৭-১২-০১ তারিখে মূল থেকে আর্কাইভ করা। সংগ্রহের তারিখ ২০১৭-১১-২৬।  "Darul Uloom Zakariyya makes global inroads"। www.darulihsan.com (ইংরেজি ভাষায়)। ২০১৭-১২-০১ তারিখে মূল থেকে আর্কাইভ করা। সংগ্রহের তারিখ ২০১৭-১১-২৬।  Kompasiana.com। "Sekilas Tentang Madrasah Darul Ulum Zakariyya, Pesantrennya Almarhum Zainal Nurizky oleh Al Johan - Kompasiana.com"। www.kompasiana.com (ইন্দোনেশীয় ভাষায়)। সংগ্রহের তারিখ ২০১৭-১১-২৬।  "Darul Uloom Zakariyya"। www.ummah.com (ইংরেজি ভাষায়)। সংগ্রহের তারিখ ২০১৭-১১-২৬।  "Faculties & Structure"। duz.co.za। সংগ্রহের তারিখ ২০২০-০৭-২০।  Mufti Radha al-Haqq। "A Bird's Eye View of Dar al-Ulum Zakariyya"। Fatawa Dar al-Ulum Zakariyya (Volume 1) (English ভাষায়)। Al-Qazi Publisher, New Delhi-25। পৃষ্ঠা 21। উদ্ধৃতি শৈলী রক্ষণাবেক্ষণ: অচেনা ভাষা (link) দাপ্তরিক ওয়েবসাইট ভিডিও - ভিডিওতে প্রতিষ্ঠানের হাফিজদের একটি জমায়েত দেখা যাচ্ছে।
লারা ক্রফ্‌ট টুম্ব রেইডার: দ্য ক্রেডেল অফ লাইফ

লারা ক্রফ্‌ট টুম্ব রেইডার: দ্য ক্রেডেল অফ লাইফ (ইংরেজি: Lara Croft Tomb Raider: The Cradle of Life) হচ্ছে ২০০৩ সালে মুক্তিপ্রাপ্ত, জ্যান ডি বন্ট পরিচালিত একটি অ্যকশন চলচ্চিত্র। এটির শ্রেষ্ঠাংশে অভিনয় করেছেন অ্যাঞ্জেলিনা জোলি লারা ক্রফট চরিত্রে। এটি ২০০১ সালে নির্মিত লারা ক্রফ্‌ট: টুম্ব রেইডার চলচ্চিত্রের দ্বিতীয় পর্ব। এ পর্বে লারা ক্রফ্‌টকে গোয়েন্দা সংস্থা এমআইসিক্স প্যান্ডোরার বাক্স খুঁজে বের করার দায়িত্ব দেয়। প্যান্ডোরার বাক্স হচ্ছে একটি গ্রিক পুরাণে উল্লেখিত একটি বাক্স যেটাতে মৃত্যুঘাতী প্লেগের জীবাণু সংরক্ষিত আছে। এবং কোনো কারণে তা খুললে পৃথিবীব্যপী এই মারণঘাতি প্লেগ ছড়িয়ে পড়বে। এদিকে নোবেল পুরস্কার বিজয়ী বিজ্ঞানী ও পরবর্তীকালে বায়োসন্ত্রাসী জোনাথন রাইসও সেই প্যান্ডোরার বাক্স খুঁজে বের করার জন্য অভিযান শুরু করে, এবং অভিযানের এক পর্যায়ে সে ক্রফ্‌টের পিছু নেয়। এই বাক্সটির চাবি, যা কিনা একটি বল, এবং চলচ্চিত্রে এটি ক্রেডেল অফ লাইফ নামে পরিচিত গ্রিক বীর আলেকজান্ডার সমুদ্রের গভীরে একটি মন্দিরে লুকিয়ে রেখেছিলেন। লারা ও তার দল সেটি উদ্ধার করে। কিন্তু পরবর্তীতে বিভিন্ন ঘটনায় সেটি লার হাতছাড়া হয়ে যায় ও রাইস সেটা দখলে নেয়, ও ইলকট্রনিক ইমেজ কম্পাইল করে চাবি স্বরূপ কাঙ্ক্ষিত শব্দটি ক্রেডেল অফ লাইফ থেকে উদ্ধারের সময় লারার বাধায় তা শেষ করতে পারে না, এবং পরবর্তীতে লারাই শব্দটি বের করে। এদিকে এসবের আগে ক্রেডেল অফ লাইফটি উদ্ধারের সময় লারার সাথে শত্রুতা তৈরি হয়, বলটি প্রথম বারের মতো ছিনিয়ে নেওয়া চাই শেং-এর সাথে। চাই শেং-এর আস্তানা চীনের এক প্রত্বন্ত অঞ্চলে। আর সেখান থেকে ক্রেডেল অফ লাইফ উদ্ধারের জন্য ও পুরো অভিযানে লারাকে সাহায্য করার জন্য সে সঙ্গে নেয় তার পূর্বের সহযোগী, এবং সে সময় অপরাধের জন্য জেলে থাকা রয়াল মেরিনে সৈনিক টেরি শেরিড্যানকে। টেরি শেরিড্যান সে সময় কাজাকিস্তানের একটি জেলখানায় বন্দী ছিলো। পরবর্তীতে টেরির সাহায্যে লারা ক্রেডেল অফ লাইফ নাম্নী অর্ব বা বলটি নিজের করায়ত্ব করে। পরবর্তীতে অর্ব থেকে উদ্ধারকৃত ম্যাপ অনুসারে জোলি প্যান্ডোরার বাক্স উদ্ধারের জন্য আফ্রিকার উদ্দেশ্যে যাত্রা করে, এবং জোলির দুই সহযোগী হিলারি ও ব্রাইসকে জিম্মি করে লারার সাথে সাথে রাইস ও তার সহযোগীরাও কাঙ্ক্ষিত স্থানে পৌঁছে যায়, কিন্তু শেষ পর্যন্ত নানা প্রতিকূলতা পার করে কাঙ্ক্ষিত প্যান্ডোরার বক্স দেখতে পায় মাত্র দুজন—লারা ও রাইস, এবং শেষ পর্যন্ত জয় হয় লারারই। সে প্যান্ডোরার বাক্স নিরাপদে উদ্ধার করে এবং মানবজাতির নিরাপত্তার স্বার্থে সে সেটিকে সেখানেই ধ্বংস করে ফেলে, যদিও বাক্সটি খুলে দেখার ইচ্ছা চরম কৌতূহলী লারার হয়েছিলো, এমনকী সে একটু খুলেওছিলো, কিন্তু শেষ পর্যন্ত সে তার কৌতূহল দমন করে ও বাক্সটিকে ধ্বংস করে। টেরি শেরিড্যান বাক্সটিকে নিজের কাছে রাখতে চেয়েছিলো, কিন্তু কোনোভাবেই টেরিকে নিরস্ত করতে না পেরে লারা টেরিকে শেষ পর্যন্ত হত্যা করতে বাধ্য হয়। এখানে উল্লেখ্য টেরি নিজেই আত্মহত্যা করতে যাচ্ছিলো, এবং টেরিকে সে সুযোগ না দিয়ে লারাই টেরিকে হত্যা করে। দাপ্তরিক ওয়েবসাইট ইন্টারনেট মুভি ডেটাবেজে লারা ক্রফ্‌ট টুম্ব রেইডার: দ্য ক্রেডেল অফ লাইফ (ইংরেজি) অলমুভিতে লারা ক্রফ্‌ট টুম্ব রেইডার: দ্য ক্রেডেল অফ লাইফ (ইংরেজি) রটেন টম্যাটোসে লারা ক্রফ্‌ট টুম্ব রেইডার: দ্য ক্রেডেল অফ লাইফ (ইংরেজি) বক্স অফিস মোজোতে লারা ক্রফ্‌ট টুম্ব রেইডার: দ্য ক্রেডেল অফ লাইফ (ইংরেজি) লারা ক্রফ্‌ট টুম্ব রেইডার: দ্য ক্রেডেল অফ লাইফ ওয়েলসের চিত্রধারণ
আইএসও ৪২১৭

আইএসও ৪২১৭ আন্তর্জাতিক মান সংস্থা কর্তৃক ১৯৭৭ সালে প্রকাশিত একটি মান, যার দ্বারা মুদ্রা নামকরণ/মনোনয়ন, সংশ্লিষ্ট দেশের কোড (বর্ণ এবং সংখ্যাসূচক) এবং গৌণ মূদ্রাএককগুলির সম্পর্ক বর্ণনা করা হয়। এই বর্ণনা তিনটি সারণীতে দেওয়া হয়: সারণী A.1 – বর্তমান মুদ্রা এবং পুঁঁজি কোডের তালিকা সারণী A.2 – বর্তমান পুঁঁজি কোডের তালিকা সারণী A.3 – মুদ্রা এবং পুঁঁজির ঐতিহাসিক শ্রেণীভিত্তিক কোডের তালিকা আইএসও ৪২১৭-এর প্রথম সংস্করণ ১৯৭৮ সালে প্রকাশিত হয়েছিল। টেবিল, ইতিহাস এবং চলমান আলোচনা আইএসও এবং সুইস অ্যাসোসিয়েশন ফর স্ট্যান্ডার্ডাইজেশনের পক্ষে ছয় গ্রুপ দ্বারা রক্ষণাবেক্ষণ করা হয়। টেমপ্লেট:ISO 4217/cite "Currency Code Services – ISO 4217 Maintenance Agency"। সংগ্রহের তারিখ ২০১৩-০৩-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হুল এক্সপ্রেস

হুল এক্সপ্রেস পূর্ব রেল দ্বারা চালিত একটি দৈনিক সুপারফাস্ট এক্সপ্রেস ট্রেন, যা সিউড়ী এবং হাওড়াকে সংযুক্ত করে। এটিকে রেগুলার এক্সপ্রেস (১৩০৫১/১৩০৫২) থেকে উন্নতিকরণ করা হয়েছে। ট্রেনটি ২২৩২১/২২৩২২ সংখ্যা দিয়ে চলাচল করে। ২২৩২১/২২৩২২ হাওড়া- সিউরি হুল এক্সপ্রেসের গড় গতি ৫৬ কিলোমিটার প্রতি ঘন্টা এবং উভয় দিকে ২৪২ কিলোমিটার রেললাইন ৪ ঘন্টা ২০ মিনিটে চলাচল করে। হুল এক্সপ্রেসের সর্বাধিক অনুমোদিত গতি ব্যান্ডেল ও আন্দালের মধ্যে ঘন্টায় ১১০ কিলোমিটার। ট্রেনটিতে আদর্শ আইসিএফ রেক রয়েছে যা পূর্ব রেল দ্বারা রক্ষণাবেক্ষণ করা হয় যার সর্বোচ্চ গতি ১১০ কিলোমিটার প্রতি ঘন্টা। ট্রেনটি তে ১৩ টি কোচ রয়েছে: ১টি এসি চেয়ার কার ১টি সংরক্ষিত চেয়ার কার ৯টি অসংরক্ষিত চেয়ার গাড়ি ২টি জেনারেটর কাম লাগেজ / পার্সেল ভ্যান এটি হাওড়া লোকো শেড ভিত্তিক ডাব্লুএপি ৪ / ডাব্লুএপি ৫ / ডাব্লুএপি ৭ লোকোমোটিভ দ্বারা হাওড়া থেকে সিউরি পর্যন্ত এবং এর বিপরীতে চালিত হয়। ট্রেন ১৩০১৭/১৩০১৮ গণদেবতা এক্সপ্রেসের সাথে তার রেক ভাগ করে। নিজস্ব সংবাদদাতা। "ট্রেনের সময় নিয়ে হতাশ জেলা সদর"। www.anandabazar.com। সংগ্রহের তারিখ ২০২০-০৭-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Supratim Das। "পাওয়ার ব্লকে কাজ চলার জন্য সিউড়ীতে ট্রেন চলাচলে বিঘ্ন"। www.bengali.news18.com। সংগ্রহের তারিখ ২০২০-০৭-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "আপনার ট্রেন খুঁজুন"। www.enquiry.indianrail.gov.in (ইংরেজি ভাষায়)।
লা প্রভিঞ্চা পাভেসে

লা প্রোভিন্সিয়া পাভেসে একটি ইতালীয় ভাষার আঞ্চলিক দৈনিক পত্রিকা এবং পাভিয়া প্রদেশের প্রধান কাগজ। লা প্রোভিন্সিয়া পাভেসে গ্রুপ্পো ইদিদোরিয়ালে এল'এস্প্রেসোর সহযোগী সংস্থা ফিনগিলের মাধ্যমে পত্রিকাটি প্রকাশ করে। কাগজটির প্রধান কার্যালয় পাভিয়ায় অবস্থিত। ২০১৩ সালে লা প্রোভিন্সিয়া পাভেসের প্রচলন ছিল ১৬,৫৮৫ অনুলিপি । এস্প্রেসো গ্রুপ জানিয়েছে যে, ২০১৪ সালে কাগজটির প্রচলন ছিল ১৫,৭০০ অনুলিপি। "La Provincia Pavese"। Publicitas। সংগ্রহের তারিখ ২৪ ডিসেম্বর ২০১৪। [স্থায়ীভাবে অকার্যকর সংযোগ] "Local Newspapers"। Gruppo Espresso। ১৮ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৫।  "Products" (পিডিএফ)। Gruppo Editoriale L’Espresso। অক্টোবর ২০১৪। ১৮ ফেব্রুয়ারি ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৫।  প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ২৬ জানুয়ারি ২০০৯ তারিখে
গাজ্জেত্তা দি মানতোভা

গ্যাজেতা দি মানতোভা উত্তর ইতালির মান্টুয়ায় প্রকাশিত একটি ইতালিয়ান ভাষার স্থানীয় দৈনিক পত্রিকা। গ্যাজেতা দি মানতোভা ১৬৬৪ সালে প্রতিষ্ঠিত হয়েছিল যা বিশ্বের অন্যতম প্রাচীনতম সংবাদপত্র হিসাবে বিদ্যমান। কাগজটির সদর দপ্তর মান্টুয়ায় অবস্থিত। কাগজটির মালিক হলেন গ্রুপ্পো এদিদোরিয়ালে এল'এস্প্রেসো । কাগজটির একটি স্বতন্ত্র রাজনৈতিক অবস্থান রয়েছে। ২০০৭ গ্যাজেতা দি মানতোভার প্রচলন ছিল ৩৪,০০০ অনুলিপি। ২০১৩ সালে গ্রুপ্পো এদিদোরিয়ালে এল'এস্প্রেসো কাগজের জন্য ২৫,৪৩৭ অনুলিপি প্রচলন দাবি করেছিলেন। সংস্থাটি জানিয়েছে যে, ২০১৪ সালে কাগজের প্রচলন ছিল ২৪,২০০ অনুলিপি "5 The top oldest newspapers"। Liverpool Echo। ১১ জুলাই ২০১১। ১০ জুন ২০১৪ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১২।  "Oldest newspapers still in circulation"। World Association of Newspapers and News Publishers। ৭ জানুয়ারি ২০০৪ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১২।  "From Valuable Brands and Games Directors Play to Bail-Outs and Bad Boys"। ২৩ জুলাই ২০১০: 7।  "Local Newspapers"। Gruppo Espresso। ১৮ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৫।  "Communicating Europe: Italy Manual" (পিডিএফ)। European Stability Initiative। ১৯ মে ২০০৮। সংগ্রহের তারিখ ৭ মে ২০১৫।  "Products" (পিডিএফ)। Gruppo Editoriale L’Espresso। অক্টোবর ২০১৪। ১৮ ফেব্রুয়ারি ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৫।  Anne Austin (২০০৮)। "Western Europe Market and Media Fact" (পিডিএফ)। Zenith Optimedia। ৫ ফেব্রুয়ারি ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ এপ্রিল ২০১৫।  অফিসিয়াল ওয়েবসাইট
লেপা রাদা জেলা

লেপা রাদা জেলা উত্তর পূর্ব ভারতের চীন সীমান্তে অবস্থিত অরুণাচল প্রদেশ রাজ্যের ২৫ টি জেলার (২০২০ খ্রিস্টাব্দ অবধি) মধ্যে একটি জেলা৷ জেলাটির জেলাসদর বাসার শহরে অবস্থিত৷ জেলাটি রাজ্যের ১ নং পশ্চিম অরুণাচল প্রদেশ বিধানসভার ২৯ নং বাসার লোকসভা কেন্দ্রের অন্তর্গত৷ লেপা রাদা জেলাটি রাজ্যের কেন্দ্রস্থলে অবস্থিত তথা নামের আক্ষরিক অর্থ হলো, স্থানীয় ভাষায় লেপা অর্থ কেন্দ্র আর রাদা অর্থ গবাক্ষ৷ জেলাটিতে অবস্থিত চারটি তহশিল তথা প্রশাসনিক বিভাগ হলো যথাক্রমে, বাসার, তির্বিন, ডারি এবং সাগো৷ ২০১৮ খ্রিস্টাব্দে নিম্ন সিয়াং জেলার আসাম রাজ্য সংলগ্ন দক্ষিণাংশ জেলাটি থেকে বিচ্ছিন্ন করে নতুন লেপা রাদা জেলা গঠন করা হয়৷ জেলাটি সম্পূর্ণভাবে পূর্বে সিয়াং জেলার অন্তর্ভুক্ত ছিলো৷ ১৯৯৯ খ্রিস্টাব্দে পশ্চিম সিয়াং জেলা আত্মপ্রকাশ করে, পরে ২০১৭ খ্রিস্টাব্দে পূর্ব ও পশ্চিম সিয়াং জেলা থেকে দক্ষিণের কিছু কিছু তহশিল নিয়ে নিম্ন সিয়াং জেলা গঠন করা হয়৷ ২০১৮ খ্রিস্টাব্দে নিম্ন সিয়াঙের উত্তর দিকের কিছু তহশিল নিয়ে লেপা রাদা জেলা গঠন করা হয়৷ জনবসতি লেপা রাদা জেলা মুলত গালো উপজাতির লোকেদের বাস, গালোং তাদের কথ্য ভাষা এবং মোপিন হলো তাদের প্রধান ও কৃৃষিজ উৎসব৷ "Arunachal Assembly Passes Bill For Creation Of 3 New Districts"। NDTV.com। সংগ্রহের তারিখ ২০১৮-০৮-৩০।  "Arunachal Pradesh gets 25th district called Shi Yomi"। www.telegraphindia.com (ইংরেজি ভাষায়)। সংগ্রহের তারিখ ২০১৯-০২-১৬।  Arunachal Assembly passes bill for the creation of 3 new districts: List of Indian states that took birth post-independence, India Today, 30 Aug 2018.
আলি বাদাউই

আলি বাদাউই (জন্ম: ৩ অক্টোবর ১৯৪০) হলেন একজন মিশরীয় ফুটবলার। ১৯৬০ গ্রীষ্মকালীন অলিম্পিকে তিনি মিশর জাতীয় ফুটবল দলের প্রতিনিধিত্ব করেছিলেন। "Ali Badawi Olympic Results"। ১৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৮।
মেসসাজ্জেরো ভেনেতো - জর্নালে দেল ফ্রিউলি

মেসেজারো ভেনেতো -জিওরনালে দেল ফ্রিউলি একটি ইতালীয় স্থানীয় দৈনিক পত্রিকা, ইতালির উদিনে অবস্থিত। ফ্রিউলি-ভেনিজিয়া গিউলিয়ায় এটির সর্বাধিক পাঠক রয়েছে। পত্রিকাটির সোমবারের সংস্করণটির নাম মেসেজারো দেল লুনেদি । এটি ১৯৪৬ সালে প্রতিষ্ঠিত হয়েছিল যখন ফ্রিউলি ভেনেতোর অংশ ছিল এবং ভেনিজিয়া গিউলিয়াকে সোশ্যালিস্ট ফেডারেল রিপাবলিক অব ইউগোস্লাভিয়ার দাবি করা হয়েছিল। এটি ১৯৯৮ সালে গ্রুপ্পো ইদিদোরিয়ালে এল'এস্প্রেসো দ্বারা অধিগ্রহণ করা হয়েছিল। কাগজের সদর দফতর উদিনে অবস্থিত। মেসেজারো ভেনেতোর প্রচলন ২০০৪ সালে ৫১,৯৩৩ অনুলিপি ছিল। এস্প্রেসো গ্রুপ জানিয়েছে যে ২০১৪ সালে কাগজের প্রচলন ছিল ৪৪,৩০০ অনুলিপি। "Local Newspapers"। Gruppo Espresso। ১৮ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৫।  Data for average newspaper circulation in 2008 ওয়েব্যাক মেশিনে আর্কাইভকৃত ২২ জুলাই ২০১১ তারিখে Accertamenti Diffusione Stampa. অফিসিয়াল ওয়েবসাইট
জিওফ গ্রীনিজ

জিওফ্রে অ্যালেন জিওফ গ্রীনিজ (ইংরেজি: Geoff Greenidge; জন্ম: ২৬ মে, ১৯৪৮) সেন্ট মাইকেলের ফন্তাবেলে এলাকায় জন্মগ্রহণকারী বার্বাডীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শুরুরদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও ইংরেজ কাউন্টি ক্রিকেটে সাসেক্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ স্পিন বোলিংয়ে পারদর্শী ছিলেন জিওফ গ্রীনিজ। ১৯৬৬-৬৭ মৌসুম থেকে ১৯৭৫-৭৬ মৌসুম পর্যন্ত জিওফ গ্রীনিজের প্রথম-শ্রেণীর খেলোয়াড়ী জীবন চলমান ছিল। ১৯৬৮ থেকে ১৯৭৫ সাল পর্যন্ত সাসেক্সের পক্ষে খেললেও মিশ্র সফলতা পান। ১৯৬৬-৬৭ মৌসুমে প্রথম-শ্রেণীর ক্রিকেটে অভিষেক ঘটে তার। ঐ খেলার প্রথম ইনিংসে ২০৫ রান ও সাত উইকেট লাভ করেছিলেন তিনি। সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন জিওফ গ্রীনিজ। ৬ এপ্রিল, ১৯৭২ তারিখে জর্জটাউনে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৬ এপ্রিল, ১৯৭৩ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। ১৯৭১-৭২ মৌসুমে নিউজিল্যান্ড দল ক্যারিবীয় দ্বীপপুঞ্জে পদার্পণ করে। জর্জটাউন টেস্টের মাধ্যমে জিওফ গ্রীনিজের অভিষেক পর্ব সম্পন্ন হয়। ৫০ ও অপরাজিত ৩৫ রান তুলেন। এরপর, পোর্ট অব স্পেনে সিরিজের চূড়ান্ত টেস্টে ৩৮ ও ২১ রান তুলেন তিনি। তবে, পরবর্তী শীতকালে সফররত অস্ট্রেলিয়া দলের বিপক্ষে তাকে বেশ প্রতিকূলতার মুখোমুখি হতে হয়েছিল। এরফলে, তাকে দলের বাইরে চলে যেতে হয়। আন্তর্জাতিক ক্রিকেট থেকে প্রত্যাখ্যাত হবার পর, বার্বাডোসের পক্ষে খেলা চালিয়ে যেতে থাকেন ও সফলতার স্বাক্ষর রাখেন। ১৯৭৬ সালে শেল শীল্ডে বার্বাডোসের পক্ষে খেলাকালীন বার্বাডোস সরকারের কাছ থেকে বাঁধাপ্রাপ্ত হন ও আলোচনার কেন্দ্রবিন্দুতে উপনীত হন। পূর্বেকার শীত মৌসুমে একটি আন্তর্জাতিক দলের সদস্যরূপে তিনি রোডেশিয়া গমন করেছিলেন। শ্বেতাঙ্গদের সংখ্যালঘু আইনের অধীনে থাকাকালীন রোডেশিয়া গমনের ফলে তার আন্তর্জাতিক খেলোয়াড়ী জীবনে অকাল সমাপ্তি ঘটে। বার্বাডোস দল থেকে তাকে বের করে দেয়া হয় ও দেশে ফেরৎ পাঠিয়ে দেয়া হয়। ওয়েস্ট ইন্ডিজের পক্ষে খেলা সর্বশেষ শ্বেতাঙ্গ খেলোয়াড় ছিলেন তিনি। এক সময় ২০০৮ সাল পর্যন্ত ব্রেন্ডন ন্যাশকে এ মর্যাদায় স্থান দেয়া হতো। কিন্তু, পরবর্তীতে জানা যায় যে, ব্রেন্ডন ন্যাশ মিশ্রবর্ণের অধিকারী ছিলেন। "The hard-nosed Kiwi"। ESPN Cricinfo। সংগ্রহের তারিখ ২৯ মে ২০১৯।  Wilde, Simon (২৫ জানুয়ারি ২০০৯), "Brendan Nash cracks Caribbean barrier", The Times, London উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] English, Peter (৪ ফেব্রুয়ারি ২০০৯)। "Light Nash no white West Indian"। Cricinfo। সংগ্রহের তারিখ ২১ জুলাই ২০১৮।  লরেন্স রো জ্যাসউইক টেলর ওয়েস্ট ইন্ডিয়ান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে জিওফ গ্রীনিজ (ইংরেজি) ক্রিকেটআর্কাইভে জিওফ গ্রীনিজ (সদস্যতা প্রয়োজনীয়) (ইংরেজি)
ইরোস নাও

ইরোস নাও শীর্ষস্থানীয়, ভিডিও অন-ডিমান্ড বিনোদন এবং মিডিয়া প্ল্যাটফর্মের ভিত্তিক একটি ভারতীয় সাবস্ক্রিপশন, যা ২০১২ সালে চালু হয়েছিল। এটি এরস ইন্টারন্যাশনাল পিএলসি- র ডিজিটাল মিডিয়া ম্যানেজমেন্ট আর্ম ইরোস ডিজিটাল দ্বারা মালিকানাধীন এবং নিয়ন্ত্রিত। নেটওয়ার্ক মিডিয়া স্ট্রিমিং এবং ভিডিও-অন-ডিমান্ড পরিষেবাদি সরবরাহ করে। ডিজিটাল প্ল্যাটফর্মটি মোবাইল, ট্যাবলেট, ওয়েব এবং টিভি সহ বেশিরভাগ ইন্টারনেট-সংযুক্ত স্ক্রিনে অ্যাক্সেসযোগ্য। ১৯৭৭ সালে প্রতিষ্ঠিত, ইরোস ইন্টারন্যাশনাল পিএলসি চলচ্চিত্র অর্জনের সাথে ব্যবসা শুরু করেছিল এবং কয়েক বছরের মধ্যে এটি ভিএইচএসের প্রথম পরিবেশক হয়ে উঠল। ২০১২ সালে, যখন ইরোস তার ডিজিটাল অন-ডিমান্ড বিনোদন প্ল্যাটফর্মের ইরোস নাও চালু করল, সংস্থাটি সম্পূর্ণ উল্লম্বভাবে ইন্টিগ্রেটেড স্টুডিওতে রূপান্তরিত হয়। ইরোস নাও বিশ্বজুড়ে ভারতীয় বিনোদনের ১.৫ মিলিয়ন জনসংখ্যার লক্ষ্যবস্তুতে পরিণত হয়েছে। প্রথম দিকে ইরোস নাও চলচ্চিত্র এবং সংগীত ভিডিওর কন্টেন্টের মাধ্যমে তাদের কার্যক্রম শুরু করেছিলো। ২০১২ থেকে ২০১৮ পর্যন্ত এটি শর্ট ফিল্ম, ওয়েব-সিরিজ এবং মূল ফুলের তোড়া অধীনে বিশেষভাবে তৈরি কন্টেন্টের মতো সামগ্রী যুক্ত করেছে। ইরোস নাও বক্ররেখার পরিসংখ্যানে এগিয়ে থাকার জন্য বিভিন্ন শীর্ষস্থানীয় টেলিকম এবং সামগ্রী প্লেয়ারদের সাথে চুক্তি করেছে। ইরোস নাও ১২,০০০ এরও বেশি ডিজিটাল শিরোনাম রয়েছে যার মধ্যে চলচ্চিত্র, টেলিভিশন শো, সঙ্গীত ভিডিও এবং আড়াই লক্ষ সঙ্গীত ট্র্যাক অন্তর্ভুক্ত রয়েছে। প্ল্যাটফর্মটিতে চেনি কুম, হ্যাপি ভাগ জায়েগি, মনমার্জিয়া, বাজিরাও মাস্তানি, তনু ওয়েডস মনু রিটার্নস, গোলিয়ানো কি রসালিলা রাম-লীলা, রকস্টার, শুভ মঙ্গল সাবধান, ভিকি ডোনার, মুকবাবাজ, মুন্না মাইকেল, কি অ্যান্ড কা, ইংলিশ ভিংলিশের মতো ব্লকব্লাস্টার ফিল্ম রয়েছে , সেলভন্ধন, জিন্দেগি বিরাট হেইন, মৈন প্যায়ার কিয়া এবং পাদোসান ১০ টি ভারতীয় আঞ্চলিক ভাষায় বিভিন্ন শিরোনামের মধ্যে রয়েছেন। ডিজিটাল অন-চাহিদা প্ল্যাটফর্মের আন্তর্জাতিক শোগুলির একটি সংগ্রহ রয়েছে যা হাম টিভি এবং এআরওয়াই টিভিতে প্রচারিত হয়। "Eros International Plc Reports Fourth Quarter and Fiscal Year End 2019 Results"। Business Wire (ইংরেজি ভাষায়)। ১৫ জুলাই ২০১৯। সংগ্রহের তারিখ ৩ জানুয়ারি ২০২০।  "EROS NOW - Eros International"। erosplc.com। ২২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২১।  "Eros Now Announces Partnership with InMobi"। InMobi।